turjo4nis/wikipedia-bn-dump-20250701 huggingface dataset:
জেরাল্ডিন ফিট্‌জেরাল্ড

জেরাল্ডিন ম্যারি ফিট্‌জেরাল্ড (; জন্ম: ২৪ নভেম্বর ১৯১৩ - ১৭ জুলাই ২০০৫) ছিলেন একজন আইরিশ অভিনেত্রী এবং আমেরিকান থিয়েটার হল অব ফেমের সদস্য। ষাট বছরের কর্মজীবনে তিনি বিভিন্ন ধরনের পার্শ্ব ভূমিকায় অভিনয় করেছেন এবং উদারিং হাইটস (১৯৩৯) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

প্রারম্ভিক জীবন
ফিট্‌জেরাল্ড ১৯১৩ সালের ২৪শে নভেম্বর আয়ারল্যান্ডের কাউন্টি উইকলোর গ্রেস্টোন্সে জন্মগ্রহণ করেন। তার পিতা এডওয়ার্ড মার্টিন ফিট্‌জেরাল্ড ছিলেন একজন অ্যাটর্নি এবং মাতা এডিথ ক্যাথরিন রিচার্ডস। তার পিতা রোমান ক্যাথলিক ধর্মাবলম্বী এবং তার মাতা ছিলেন অ্যাংলো-আইরিশ ও প্রোটেস্ট্যান্ট ধর্মাবলম্বী, যিনি পরবর্তীকালে ক্যাথলিক ধর্ম গ্রহণ করেন।

তিনি ডাবলিন স্কুল অব আর্টে চিত্রকলা বিষয়ে পড়াশোনা করেন। তার খালা অভিনেত্রী শেলা রিচার্ডের অনুপ্রেরণায় তিনি ১৯৩২ সালে ডাবলিনস গেট থিয়েটারে অভিনয় জীবন শুরু করেন। ডাবলিনে দুই মৌসুম কাটানোর পর তিনি লন্ডনে চলে যান। সেখানে তিনি ব্রিটিশ চলচ্চিত্রে কাজ করে সফলতা অর্জন করেন। তিনি দ্য মিল অন দ্য ফ্লস (১৯৩৬) চলচ্চিত্রে ম্যাগি টুলিবার চরিত্রে অভিনয় করেন ও একই বছরের শেষের দিকে দ্য টার্ন অব দ্য টাইড এবং ক্যাফে মাসকট (১৯৩৭) চলচ্চিত্রে অভিনয় করেন।

কর্মজীবন
ফিট্‌জেরাল্ড চলচ্চিত্রে সফলতা দিয়ে ১৯৩৮ সালে নিউ ইয়র্ক ও ব্রডওয়ে মঞ্চে কাজের সুযোগ পান। তিনি মার্কিন যুক্তরাষ্ট্রে অরসন ওয়েলসের বিপরীতে মার্কারি থিয়েটারের প্রযোজনায় হার্টব্রেক হাউজ মঞ্চনাটকে কাজ করেন। হলিউডের প্রযোজক হ্যাল বি. ওয়ালিস এই নাটকে তার কাজ দেখেন এবং তাকে ওয়ার্নার ব্রসের সাথে চুক্তিবদ্ধ করান। ১৯৩৯ সালে তার প্রধান দুটি সাফল্য হল ডার্ক ভিক্টরি চলচ্চিত্রে বেটি ডেভিসের সাথে ঘনিষ্ঠ বন্ধু চরিত্র এবং উইলিয়াম ওয়াইলারের উদারিং হাইটস চলচ্চিত্রের ইসাবেলা লিন্টন চরিত্র। দ্বিতীয় ছবিটিতে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।

তথ্যসূত্র

বহিঃসংযোগ

 
 
 
 
 

১৯১৩-এ জন্ম
২০০৫-এ মৃত্যু
২০শ শতাব্দীর মার্কিন অভিনেত্রী
আইরিশ গায়িকা
আয়ারল্যান্ডীয় চলচ্চিত্র অভিনেত্রী
আয়ারল্যান্ডীয় টেলিভিশন অভিনেত্রী
আয়ারল্যান্ডীয় মঞ্চ অভিনেত্রী
মার্কিন গায়িকা
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন যুক্তরাষ্ট্রে আইরিশ অভিবাসী
আলৎসহাইমারের রোগে মৃত্যু
আমেরিকান থিয়েটার হল অব ফেমে অন্তর্ভুক্ত ব্যক্তি
ডেটাইম এমি পুরস্কার বিজয়ী
মার্কিন নাগরিকত্ব প্রাপ্ত ব্যক্তি
আইরিশ বংশোদ্ভূত অভিনেত্রী
২০শ শতাব্দীর মার্কিন সঙ্গীতশিল্পী
২০শ শতাব্দীর মার্কিন গায়িকা
আলঝেইমার রোগ থেকে মৃত্যু
২১শ শতাব্দীর মার্কিন নারী
মার্কিন যুক্তরাষ্ট্রের নাগরিকীকৃত নাগরিক
গাট্টু বাট্টু

গাট্টু বাট্টু হলো একটি ভারতীয় এনিমেশন টেলিভিশন ধারাবাহিক। এটি তুনজ এনিমেশন কর্তৃক প্রযোজিত এবং নিকোলিদিয়নে সম্প্রচারিত হয়। ১ মে ২০১৭ থেকে এটির সম্প্রচার শুরু হয়।

কাহিনী সংক্ষেপ 
ভিশরামপুর শহরের দুই বন্ধু গাট্টু ও বাট্টু। বাট্টু সাধারণত বুদ্ধিমান এবং গাট্টু সাহসী, যে কিনা খলনায়কদের সাথে যুদ্ধ করে তাদেরকে হারিয়ে দেয়।

চরিত্রসমূহ

 বাট্টু: ভিশরামপুর শহরের বাসিন্দা এবং সে বুদ্ধিমান।
 গাট্টু: গাট্টুও ভিশরামপুরের বাসিন্দা, সে একজন সাহসী এবং গাট্টু ও বাট্টু দুজনেই ভালো বন্ধু।
শের সিং: ভিশরামপুর শহরের ডন।
 টিং টং : ডাঃ ভাটাওডেকার এর বন্ধু। সে সামান্য মার্শাল আর্ট জানে এবং নেপালি ভাষায় কথা বলে।
 ডাঃ ভাটাওডেকার: ইনি একজন বিজ্ঞানী এবং তিনি গাট্টু-বাট্টু'র জন্য নতুন গ্যাজেট তৈরি করেন। তার সবচেয়ে ভালো বন্ধু টিং টং।
 ডানিয়া: শের সিং এর সহযোগী, তার ভালো বন্ধু বানিয়া।
 বানিয়া: শের সিং এর সহযোগী এবং ডানিয়ার বন্ধু। 
 বিমা: সে শের সিং এর ভালো বন্ধু। সে কমলা রঙের টিশার্ট ও আকাশি রঙের প্যান্ট পরিধান করে।
 ইন্সপেক্টর মানমানি: সে ভিশরামপুরের একজন পুলিশ ইন্সপেক্টর। সে চা পান করতে পছন্দ করে।
 চম্মাক সিং: সে একজন পুলিশ হাওলাদার।
 মন্ত্রীজী': সে ভিশরামপুর ও পাশের শহরগুলোর প্রধানমন্ত্রী। সে গাট্টু বাট্টুকে পুরস্কৃত করে যদি তারা চোর ধরতে পারে।

অভ্যর্থনা
 গাট্টু বাট্টু'র মিউজিক ভিডিও প্রকাশের তিন সপ্তাহে মোট ২.৭ মিলিয়ন বার দেখা হয়েছিল।

তথ্যসূত্র

এনিমেশন কার্টুন ধারাবাহিক
ভারতীয় কার্টুন ধারাবাহিক
ভারতীয় অ্যানিমেটেড টেলিভিশন ধারাবাহিক
নিকেলোডিয়নের (ভারতীয় টিভি চ্যানেল) মৌলিক অনুষ্ঠান
ভারতীয় শিশুদের অ্যানিমেটেড হাস্যরসাত্মক টেলিভিশন ধারাবাহিক
২০১৭-এ অভিষিক্ত ভারতীয় টেলিভিশন ধারাবাহিক
লক্ষ্মীপ্রসাদ দেবকোটা

লক্ষ্মীপ্রসাদ দেবকোটা (নেপালি: लक्ष्मीप्रसाद देवकोटा, ১২ নভেম্বর ১৯০৯ - ১৪ সেপ্টেম্বর ১৯৫৯, উচ্চারণ: লক্স্মী প্রসাদ দেবকোটা)  একজন নেপালি কবি, নাট্যকার এবং ঔপন্যাসিক ছিলেন। নেপালী সাহিত্যে তিনি মহা কবি (আক্ষরিক অর্থে: महाकवि) এবং সোনালি হৃদয়ের কবি হিসাবে পরিচিত।  দেবকোটা নেপাল ও নেপালি ভাষাতে সর্বশ্রেষ্ঠ কবি হিসাবেও পরিচিত। মুনা মদন, সুলোচনা, কুঞ্জিনি, এবং শকুন্তলা তার জনপ্রিয় কয়েকটি গ্রন্থ।

জীবনী
দেবকোটার জন্ম ১২ নভেম্বর ১৯০৯ (১৯৬৬ কার্তিক ২৭ বিএস) লক্ষ্মী পুজার রাতে জন্মগ্রহণ করেন। তার পিতা তীল মাধব দেবকোটা এবং মাতা অমর রাজ্য লক্ষ্মী দেবী। তিনি কাঠমান্ডুর ঠাটুনাটিতে (বর্তমানে ধোবীধারা) জন্মগ্রহণ করেন। তার পিতা টিল মাধব সংস্কৃতে পণ্ডিত ছিলেন। সুতরাং, তিনি তার বাবার জিম্মাদারির অধীনে তার মৌলিক শিক্ষা অর্জন করেন। তিনি কাঠমান্ডুর দরবার উচ্চ বিদ্যালয়ে তার শিক্ষা শুরু করেন, যেখানে তিনি সংস্কৃত ব্যাকরণ এবং ইংরেজি উভয়ই অধ্যয়ন করেছিলেন। ১৭ বছর বয়সে পাটনা থেকে ম্যাট্রিকুলেশন পরীক্ষা শেষ করার পর, তিনি ত্রি-চন্দ্র কলেজথেকে আইনবিদ্যায় স্নাতকসহ এবং পাটনা বিশ্ববিদ্যালয় থেকে প্রাইভেট পরীক্ষার্থী হিসাবে কলাবিদ্যায় স্নাতক হন। পরিবারের আর্থিক অবস্থার কারণে তার স্নাতকোত্তর সম্পন্ন করার ইচ্ছা অসম্পূর্ণ থেকে যায়।

আইনজীবী হিসেবে স্নাতক হওয়ার এক দশক পরে, তিনি নেপাল ভাষানুবাদ পরিষদে (প্রকাশনা সেন্সর বোর্ড) কাজ শুরু করেন, যেখানে তিনি বিখ্যাত নাট্যকার বলকৃষ্ণ সামার সাথে দেখা করেন। একই সঙ্গে তিনি ত্রি-চন্দ্র কলেজ ও পদ্ম কন্যা কলেজে প্রভাষক হিসেবেও কাজ করেছেন।

পরিবার
দেবকোটার ছেলে পদ্ম দেবকোটাও একজন কবি ও লেখক এবং তিনি কাঠমান্ডুর ত্রিভুবন বিশ্ববিদ্যালয়ের ইংরেজি বিভাগের অধ্যাপক হিসেবে বহু বছর কাজ করেছেন।

স্বাস্থ্য
১৯৩০ এর দশকের শেষের দিকে, দেবকোটা স্নায়বিক বৈকল্যে ভুগছিলেন, সম্ভবত তার বাবা-মা এবং তার দুই মাস বয়সী কন্যার মৃত্যুর কারণে। অবশেষে, ১৯৩৯ সালে, তাকে পাঁচ মাসের জন্য ভারতের রাঁচির মানসিক আশ্রয়ে ভর্তি করা হয়। তার জীবনের পরবর্তী সময়ে আর্থিক ঋণ এবং তার কন্যাদের বিবাহ এবং যৌতুকের অর্থায়নে অক্ষম হওয়ার কারণে জীবনে যন্ত্রণা বাড়ে। তিনি একবার তার স্ত্রীকে বলেছিলেন, "আজ রাতে আসুন আমরা সন্তানদেরকে সমাজ ও যুবকের পরিচর্যায় ফেলে যাই এবং শোবার সময় এই পৃথিবী ত্যাগ করি, হয় পটাশিয়াম সায়ানাইড বা মরফিন বা এই জাতীয় কিছু খেয়ে।"

গ্রন্থপঞ্জি

তথ্যসূত্র

১৯০৯-এ জন্ম
১৯৫৯-এ মৃত্যু
২০শ শতাব্দীর কবি
২০শ শতাব্দীর পুরুষ লেখক
নেপালি ব্যক্তি
কাঠমান্ডুর ব্যক্তি
নেপালি পুরুষ কবি
পাটনা বিশ্ববিদ্যালয়ের প্রাক্তন শিক্ষার্থী
২০শ শতাব্দীর অনুবাদক
নেপালে ক্যান্সারে মৃত্যু
মহাকবি
নেপালি নাট্যকার
নেপালি শিক্ষাবিদ
নেপালি মানবতাবাদী
নেপালি পুরুষ ঔপন্যাসিক
নেপালি অনুবাদক
নেপালি ভাষার কবি
নেপালি ভাষার লেখক
ইংরেজিকে অনুবাদক
নেপালিকে অনুবাদক
উইলিয়াম শেকসপিয়রের অনুবাদক
ইংরেজিতে অনুবাদক
নেপালের শিক্ষামন্ত্রী
ত্রিভুবন বিশ্ববিদ্যালয়ের প্রাক্তন শিক্ষার্থী
নেপালি হিন্দু
গীতি কবি
সাহিত্য অনুবাদক
২০শ শতাব্দীর নেপালি কবি
ইংরেজি-নেপালি অনুবাদক
খস জাতিগোষ্ঠী
বাহুন
ক্রিসমাস দ্বীপ জাতীয় পার্ক

ক্রিসমাস আইল্যান্ড জাতীয় উদ্যান হলো ক্রিসমাস আইল্যান্ডের বেশিরভাগ জায়গা জুড়ে বিস্তমত একটি জাতীয় উদ্যান। এটি ইন্দোনেশিয়ার দক্ষিণ-পশ্চিমে ভারত মহাসাগরে অবস্থিত একটি অস্ট্রেলিয়ার অংশ। এই পার্কটি বিভিন্ন জাতি প্রাণী ও উদ্ভিদের বাসস্থান, যার মধ্যে রয়েছে লাল কাঁকড়া, বার্ষিক গণনায় দেখা যায় প্রায় ১০০ মিলিয়ন কাঁকড়া ডিম পারার জন্য সমুদ্রে আসে। ক্রিসমাস দ্বীপটি বিপন্ন প্রজাতি অ্যাবট সামুদ্রিক হাস এবং ফ্রিগেট পাখির একমাত্র বাসস্থান, যা এটিকে বিজ্ঞানীদের কাছে আকর্ষণীয় করে তুলেছে।

ইতিহাস 
১৯৭০এর দশকে ক্রিসমাস দ্বীপের ফোনা ও ফ্লোরা থেকে ফসফেট উত্তরণের প্রভাব চিন্তার বিষয় হয়ে দাড়াঁয়। বিশেষ করে অ্যাবোট সামুদ্রিক হাসের আবাসের বিষয়টি নজরে ছিল, যেগুলো অস্তিত্ব হারাতে বসেছিল। ১৯৭৪সালে একটি সরকারি দল নিয়োগ দেয়া হয় যারা খনন ও অন্যান্য বাণিজ্যিক কাজের জন্য পরিবেশের উপর প্রভাবকে পর্যালোচনা করেন এবং দ্বীপ রক্ষার জন্য পদক্ষেপ গ্রহণ করেন।

ভূতত্ত্ব এবং ভূগোল 
ক্রিসমাস দ্বীপটি চুনাপথরের টিলায় পরিপূর্ণ যা কোরাল প্রাচীর নির্মিত। পার্কের সীমানা পানির স্তর থেকে ৫০ফুট নিচে। দ্বীপের ৭৩কিমি এর প্রায় ৪৬কিমি পার্কের তটরেখার মধ্যে। এখানে পানি ভর্তি ও শুকনো উভয় ধরনের গুহা রয়েছে।

ক্রিসমাস দ্বীপের দুটি রামসার কনভেনশন, ডেলস এবং হসনিস স্প্রিং, পার্কের মাঝে অবস্থিত।

প্রাণী ও উদ্ভিদকুল 

দ্বীপের চারপাশের পানি এবং এর ভূমি খুবই উর্বর, পার্কটিতে বিভিন্ন স্থানিকতা জীববৈচত্র্য দেখা যায়।

প্রাণীকুল

কাঁকড়া 
এই দ্বীপটি প্রধানত লাল কাঁকড়ার সংখ্যার জন্য উল্লেখযোগ্য। তাদের উজ্জ্বল লাল রং ও ঘনত্ব আকাশ থেকেও দেখা সম্ভব। সর্বেশেষ, লাল কাঁকড়ার সংখ্যা ঝুঁকির মুখে রয়েছে হলুদ পিঁপড়ার আগমনের জন্য। এই পিঁপড়াগুলো হঠাৎ ১৯১৫সাল থেকে ১৯৩৪সালের মাঝে চলে আসে।  এবং এর ঘনত্ব ক্রমেই বৃদ্ধি পেতে থাকে।

লাল কাঁকড়া যেখানে ক্রিসমাস দ্বীপের সবচেয়ে বেশি সংখ্যক কাঁকড়া সেখানে এটিতে রয়েছে বিশ্বের বেশি সংখ্যক নারকেল কাঁকড়া। Thereসেখানে সম্ভবত ১০লক্ষ নারকেল কাঁকড়া রয়েছে।

সরীসৃপ 
পার্কে ছয় ধরনের সরীসৃপ দেখতে পাওয়া যায়, যাদের মধ্যে পাঁচটি খুবই দুর্লব। এইগুলোর বেশিরভাগই কিছু সাম্প্রতিক বছরে হ্রাস পেয়ে গেছে।

স্তন্যপায়ী 
পার্কে তিন প্রজাতির স্তন্যপায়ী প্রাণী রয়েছেঃ ক্রিসমাস দ্বীপের শ্রিউ, এটিকে ঝুঁকিপূর্ণ তালিকায় তুলে ধরা হয়েছে কারণ এটি হারিয়ে যাচ্ছে। কালো ইঁদুর (Rattus rattus) এবং ঘর নেঙটি ইঁদুর (Mus musculus) এখানে দেখা যায়। বিড়াল ও কুকুররাও খুবই সাধারণ যাদেরকে পার্কে সহজেই পাওয়া যায়।

পাখি 

এখানে ১০০ প্রজাতির পাখি রয়েছে, যাদের ১০টি স্থানীয়। বেশিরভাগ পাখিই অনিয়মিত (জীববিদ্যা), যেমন গ্রেট করমোর্যান্ট। অন্যান্য পাখি যেমন ফ্রিগেটবার্ড খুবই নিয়মিত। পাখির সংখ্যা হলুদ পিঁপড়ের জন্য ঝুঁকিতে আছে।

উদ্ভিদকুল 
এই দ্বীপের গাছপালা প্রধানত অতিবৃষ্টি অরণ্য এর উদ্ভিদ। প্রায় ২০০ প্রজাতির সপুষ্পক উদ্ভিদ ক্রিসমাস দ্বীপে পাওয়া যায়। পার্কের উপকূলে কোন ম্যানগ্রোভ নেই। যাহোক, বিশেষ প্রজাতির ম্যানগ্রোভ উদ্ভিদ বি. সেক্সাঙ্গুলা সমুদ্র উচ্চতা থেকে ৫০মিটার উচুতে হসনিস ঝর্ণায় পাওয়া যায়।

উদ্যান ব্যবস্থাপনা 
পার্কটিকে ব্যবস্থাপনা করে জাতীয় পার্কের পরিচালক, যার কাজ হলো পার্কের প্রাকৃতিক অঞ্চল রক্ষা করা এবং পরিদর্শকদেরকে নিয়ন্ত্রণ করা। এটির নতুন ব্যবস্থাপনার পরিকল্পনা (২০০২) তে হলুদ পিঁপড়াকে সবচেয়ে বেশি মূল্যায়ন দেওয়া হয়েছে।

পার্ক প্রধানদের ১৭জন সদস্য রয়েছে, তারা দ্বীপের উত্তরাঞ্চলের অংশকে পর্যালোচনা করে।

আরও দেখুন 

১) সুরক্ষিত এলাকা অস্ট্রেলিয়ার সরকার দ্বারা নিয়ন্ত্রিত।

তথ্যসূত্র 

আইইউসিএন II বিষয়শ্রেণী
চীন–উত্তর কোরিয়া সীমান্ত

চীন–উত্তর কোরিয়া সীমান্ত হচ্ছে গণপ্রজাতন্ত্রী চীন (পিআরসি) এবং গণতান্ত্রিক গণপ্রজাতন্ত্রী কোরিয়াকে (উত্তর কোরিয়া) পৃথককারী আন্তর্জাতিক সীমান্ত।

ভূগোল

দুই দেশের মধ্যে সীমানা ১,৪২০ কিলোমিটার (৮৮০ মাইল) দীর্ঘ। পশ্চিম থেকে পূর্ব পর্যন্ত, আমনকগং, পাইকু পর্বতমালা এবং তুমেন নদী দেশ দুটিকে বিভক্ত করে।

চীনের লিয়াওনিং প্রদেশের আমনকগং বদ্বীপের তানতোং শহর হল সীমান্তের বৃহত্তম শহর। নদীর অন্য তীরে উত্তর কোরিয়ার উত্তর পিয়ংগান প্রদেশের সিনুইজু শহর অবস্থিত। দুটি শহর হলুদ সমুদ্রের কাছে সীমান্তের পশ্চিম প্রান্তে ইয়ালু নদীর বদ্বীপে অবস্থিত। শহর দুটি নদীর দুই তীরে একে অপরের মুখোমুখি গড়ে উঠেছে এবং এদের চীন-কোরিয়া বন্ধুত্ব সেতু দ্বারা সংযুক্ত করা হয়েছে।

ইউলুতে ২০৫টি দ্বীপ রয়েছে। উত্তর কোরিয়া ও চীনের মধ্যকার ১৯৬২ সালের সীমান্ত চুক্তির ফলে প্রতিটি দ্বীপে বসবাসকারী জাতিগত গোষ্ঠী অনুসারে দ্বীপগুলো বিভক্ত করা হয়েছে। উত্তর কোরিয়াতে ১২৭টি এবং চীনে ৭৮টি দ্বীপ রয়েছে। বিভাগের মানদণ্ডের কারণে, হাওয়ানগাম্প্পং আইল্যান্ডের মতো কিছু দ্বীপ উত্তর কোরিয়ার অন্তর্গত হলেও দ্বীপগুলো নদীটির চীনা পার্শ্বে রয়েছে। উভয় দেশের কাছে বদ্বীপসহ নদীতে নৌযান চালনার অধিকার আছে।

ইয়ালু নদীর উৎস হল পায়েকটু পর্বতের হাভেন হ্রদ, যা কোরিয় এবং মাঞ্চু জাতির মানুষের জন্মস্থান হিসেবে বিবেচিত হয়। এই হ্রদটি তুমেন নদীরও উৎস যা সীমান্তের পূর্ব অংশটি গঠন করে।

উত্তরপূর্ব চীন বিশেষ করে ইয়ানবিয়ান কোরিয়ান স্বায়ত্বশাসিত প্রাইফেকচারের মধ্যে উল্লেখযোগ্য সংখ্যক জাতিগত কোরিয় নাগরিক রয়েছে।

বাণিজ্য এবং যোগাযোগ
চীনের সাথে সীমান্তটি উত্তর কোরিয়ার কাছে "বহির্বিশ্বের জীবনরেখা" হিসাবে বর্ণনা করা হয়েছে। চীন ও উত্তর কোরিয়ার মধ্যে বেশিরভাগই বাণিজ্য ডান্ডং বন্দরের মধ্য দিয়ে সম্পন্ন হয়।

চীনা সেল ফোন পরিষেবাটি কোরিয়ান অঞ্চলের ১০ কিলোমিটার (৬ মাইল) পর্যন্ত বিস্তৃত বলে পরিচিত, যা সীমান্ত অঞ্চলে চীনা সেল ফোনগুলোর জন্য একটি কালো বাজার সৃষ্টির দিকে পরিচালিত করেছে। উত্তর কোরিয়াতে আন্তর্জাতিক কলগুলো কঠোরভাবে নিষিদ্ধ এবং লঙ্ঘনকারীরা এই ধরনের ফোনগুলো অর্জনের জন্য নিজেদেরকে যথেষ্ট বিপদে ফেলেছে।

ডান্ডংয়ের পর্যটকরা ইউলুয়ে নদীর উত্তর অংশে কোরিয়ার পার্শে এবং তার উপনদীগুলোর উপরে স্পিডবোটে চলাচল করতে পারে।

অনেক চীনা দম্পতির জন্য একটি সাধারণ বিবাহ দিবসে নৌকা ভাড়া করা, তাদের বিবাহ পরিধানের উপর, জীবন সুরক্ষাকারী পরিধান পড়ে এবং উত্তর কোরিয়ার সীমান্তে বিবাহের ফটোগুলো তোলা অন্তর্ভুক্ত।

ডান্ডংয়ের উত্তর কোরিয়ার অধিবাসীদের কেনাকাটার জন্য সবচেয়ে জনপ্রিয় জিনিসগুলোর মধ্যে মেমরি কার্ড এবং টেডি বিয়ার উল্লেখযোগ্য।

তথ্যসূত্র

বহিঃসংযোগ

চীন–উত্তর কোরিয়া সীমান্ত
চীনের সীমান্ত
আন্তর্জাতিক সীমান্ত
শাখাহার ইউনিয়ন

শাখাহার ইউনিয়ন বাংলাদেশের গাইবান্ধা জেলার একটি প্রশাসনিক এলাকা।

প্রশাসনিক এলাকা

জনসংখ্যার উপাত্ত

স্বাস্থ্য

শিক্ষা

কৃষি

অর্থনীতি

উল্লেখযোগ্য ব্যক্তি

দর্শনীয় স্থান

বিবিধ

আরও দেখুন
পাটোয়ারী

পাটোয়ারী শব্দের অর্থ হিসাব রক্ষক, অতি হিসাবী, কূটকৌশলী। সুলতানী ও মুঘল শাসন আমলে ভূমি রাজস্ব সংক্রান্ত কাগজ বা দলিল সংরক্ষণের দায়িত্বে নিয়োজিত সরকারি কর্মকর্তাকে পাটোয়ারী বলে  । জমি চাষের নির্ভূল রেকর্ড, কৃষকের দখল করা সম্পত্তির পরিমাণ, শষ্যের ধরন এবং পরিশোধনীয় রাজস্ব ইত্যাদি যা সরকারের রাজস্ব প্রশাসনের জন্য অপরিহার্য, প্রভিতি বিবরন পাটোয়ারীদের বইএ বা রেজিস্টারে লিপিবদ্ধ থাকতো। আলাউদ্দীন খিলজি এ পদের প্রাতিষ্ঠানিক রুপ দিয়েছিলেন, শেরশাহ এবং আকবর এর রাজত্ব কালে এ পদটি প্রচলিত ছিল। সরকারের এই কর্মকর্তারা রাজস্ব সংক্রান্ত অন্যান্য কাগজপত্র ছাড়াও গ্রামের প্রত্যেক কৃষক কর্তৃক জমাকৃত অর্থের হিসাবও সংরক্ষণ করতেন। কর্নওয়ালিশ কোড এর অধীনে আসার কারণে পাটোয়ারী দফতর বিলুপ্ত হয়ে যায়। গ্রাম ও সমাজে পাটোয়ারীরা বেশ প্রভাবশালী ছিলেন। তখন থেকে পাটোয়ারী শব্দটি বংশ পদবী হিসেবে ব্যবহার করে আসছে বাঙ্গালী মুসলিম ও উত্তর পূর্ব ভারতের হিন্দুরা। অর্থাৎ সে সময় যারা সুলতান ও মুঘলদের হিসাব রক্ষক ছিল তাদের উত্তরপুরুষরা এখন পাটোয়ারী শব্দটি বংশ পদবী হিসেবে ব্যবহার করে বা করছেন।

আরও দেখুন
পাটোয়ারী (দ্ব্যর্থতা নিরসন)

তথ্যসূত্র

ভারতীয় সামন্ততন্ত্র
পাকিস্তানের স্থানীয় সরকার
দেশের প্রশাসনিক উপবিভাগের ধরন
ভারতের স্থানীয় সরকার
সরকারি পেশা
ভারতীয় শব্দ ও বাক্যাংশ
পাকিস্তানি শব্দ ও বাক্যাংশ
সাঈদ আহমেদ

সাঈদ আহমেদ (; জন্ম: ১ অক্টোবর, ১৯৩৭) ব্রিটিশ ভারতের জলন্ধরে জন্মগ্রহণকারী সাবেক পাকিস্তানি আন্তর্জাতিক ক্রিকেটার ও অধিনায়ক। পাকিস্তান ক্রিকেট দলের অন্যতম সদস্য ছিলেন। ১৯৫৮ থেকে ১৯৭২ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন তিনি।

ঘরোয়া প্রথম-শ্রেণীর পাকিস্তানি ক্রিকেটে করাচি দলের প্রতিনিধিত্ব করেছেন। দলে তিনি মূলতঃ ডানহাতি মাঝারিসারির ব্যাটসম্যান হিসেবে খেলতেন। এছাড়াও ডানহাতে অফ ব্রেক বোলিং করতেন তিনি।

টেস্ট ক্রিকেট 
লাহোরের ইসলামিয়া কলেজে পড়াশোনা করেছেন তিনি। এছাড়াও, ইউনুস আহমেদের ভ্রাতা তিনি।

সমগ্র খেলোয়াড়ী জীবনে ৪১ টেস্টে অংশগ্রহণের সুযোগ পেয়েছেন সাঈদ আহমেদ। ১৭ জানুয়ারি, ১৯৫৮ তারিখে ব্রিজটাউনে স্বাগতিক ওয়েস্ট ইন্ডিজের বিপক্ষে টেস্ট অভিষেক ঘটে সাঈদ আহমেদের। দ্বিতীয় ইনিংসে ৬৫ রানের মূল্যবান ইনিংস খেলেন তিনি। ঐ ইনিংসে হানিফ মোহাম্মদের গড়া অবিস্মরণীয় ৩৩৭ রানের ইনিংসের এক পর্যায়ে জুটি গড়েছিলেন। ঐ সিরিজে তিনি ৫০৮ রান তুলেন। ১৯৬৮-৬৯ মৌসুমে তিন টেস্টের ড্র হওয়া সিরিজে দলের অধিনায়কের দায়িত্বে ছিলেন।

অস্ট্রেলিয়ার বিপক্ষে সিরিজের তৃতীয় টেস্টে পিঠের আঘাতে খেলায় অংশগ্রহণ করতে না চাইলে বিতর্কিতভাবে তার খেলোয়াড়ী জীবনের সমাপ্তি ঘটে। এর আগের টেস্টে ডেনিস লিলি’র সাথে সংঘর্ষ হয় ও পাকিস্তান কর্তৃপক্ষ তার আঘাত সম্পর্কে অবগত ছিল। ফলশ্রুতিতে তারা দলীয় শৃঙ্খলা ভঙ্গের কারণে তাকে বাড়ীতে পাঠিয়ে দেয়।

অর্জনসমূহ 
সমগ্র খেলোয়াড়ী জীবনে পাঁচটি শতক হাঁকিয়েছেন তিনি। তন্মধ্যে তিনটি ইনিংস দেড় শতাধিক রানের ছিল। মাত্র ২০ ইনিংসে ১০০০ রানের মাইলফলক স্পর্শের মাধ্যমে দ্রুততম সময়ে প্রথম পাকিস্তানি খেলোয়াড়ের মর্যাদা পান সাঈদ আহমেদ।

আরও দেখুন 
 জাভেদ বার্কি
 মুশতাক মোহাম্মদ
 পাকিস্তানি টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা
 পাকিস্তান জাতীয় ক্রিকেট দলের অধিনায়কদের তালিকা
 টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা

তথ্যসূত্র

বহিঃসংযোগ 
 
 

১৯৩৭-এ জন্ম
জীবিত ব্যক্তি
ইন্টারন্যাশনাল ক্যাভেলিয়ার্সের ক্রিকেটার
করাচি হোয়াইটসের ক্রিকেটার
করাচি ব্লুজের ক্রিকেটার
করাচির ক্রিকেটার
জলন্ধর থেকে আগত ক্রিকেটার
পাকিস্তানি ক্রিকেটার
পাকিস্তানের টেস্ট ক্রিকেটার
পাকিস্তানের টেস্ট ক্রিকেট অধিনায়ক
পাকিস্তান ইউনিভার্সিটিজের ক্রিকেটার
পাকিস্তান ইন্টারন্যাশনাল এয়ারলাইন্সের ক্রিকেটার
পাবলিক ওয়ার্কস ডিপার্টমেন্টের ক্রিকেটার
পাঞ্জাবের (পাকিস্তান) ক্রিকেটার
পাঞ্জাব বিশ্ববিদ্যালয়ের ক্রিকেটার
প্রাইড অব পারফরম্যান্স প্রাপক
মধ্য অঞ্চলের (পাকিস্তান) ক্রিকেটার
মেরিলেবোন ক্রিকেট ক্লাবের ক্রিকেটার
লাহোরের ক্রিকেটার
সিন্ধুর ক্রিকেটার
তাবলিগ জামাতের ব্যক্তি
পাকিস্তানি সুন্নি মুসলিম
ইসলামিয়া কলেজের (লাহোর) প্রাক্তন শিক্ষার্থী
কালমিকিয়া

কালমিকিয়া প্রজাতন্ত্র (; , Haľmg Tañğç ) রাশিয়ার একটি কেন্দ্রশাসিত অঞ্চল ও প্রজাতন্ত্র). ২০১০ সালের রুশ আদমশুমারি অনুযায়ী প্রজাতন্ত্রটির জনসংখ্যা ২,৮৯,৪৮১। প্রজাতন্ত্রটির রাজধানী শহরের নাম এলিস্তা। কালমিকিয়া প্রজাতন্ত্রটি রাশিয়ার ইউরোপীয় অংশের দক্ষিণ-পশ্চিমভাগে অবস্থিত। এর উত্তরে ও উত্তর-পশ্চিমে ভোলগোগ্রাদ ওবলাস্ত, উত্তর ও পূর্বে আসত্রাখান ওবলাস্ত, দক্ষিণে দাগেস্তান, দক্ষিণ-পশ্চিমে স্তাভরোপোল ক্রাই এবং পশ্চিমে রোস্তভ ওবলাস্ত। প্রজাতন্ত্রের দক্ষিণ-পূর্ব সীমান্তে কাস্পিয়ান সাগর অবস্থিত।

কালমিকিয়া একটি বিশেষ কারণে উল্লেখযোগ্য। এটি এশিয়ার বাইরে ও ইউরোপের মধ্যে একমাত্র অঞ্চল যেখানে বৌদ্ধধর্ম সবচেয়ে বেশি প্রচলিত ধর্ম। এখানকার সংখ্যাগরিষ্ঠ জনগণই বৌদ্ধ ধর্মাবলম্বী।

রাজধানী এলিস্তায় সম্প্রতি ৩৩তম বিশ্ব দাবা অলিম্পিয়াড প্রতিযোগিতাটি অনুষ্ঠিত হয়।

তথ্যসূত্র

রাশিয়ার প্রজাতন্ত্র
ইউরোপীয় রাশিয়া
রুশ ভাষী দেশ ও অঞ্চল
১৯৫৮-এ প্রতিষ্ঠিত রাষ্ট্র ও অঞ্চল
তিব্বতী বৌদ্ধধর্ম
হেনিয়ো

হেনিয়ো (হান্‌গেউল্: 해녀; বুৎপত্তিগত অর্থ সমুদ্র নারী) কোরিয়ার জেজু দ্বীপে স্বাধীনভাবে কর্মরত নারী ডাইভার। হেনিয়ো নারীরা একইসাথে জেজু দ্বীপে প্রচলিত অর্ধ-মাতৃতান্ত্রিক পরিবারের প্রতিনিধিত্ব করে।

ইতিহাস
জেজুতে ডাইভিংয়ের ঐতিহ্য প্রায় খ্রিস্টপূর্ব ৪৩৪ থেকে প্রাপ্ত। মূলত ডাইভিং শুধুমাত্র পুরুষদের পেশা থাকলেও; হাতেগোণা কিছু নারী তখন তাদের স্বামীদের সাথে এই পেশায় জড়িত হয়। ঐতিহাসিকভাবে ১৭শ শতকের আগে কোনো নারী ডাইভারের অস্তিত্ব পাওয়া যায় না। ১৭শ শতকের একটি জেজু দ্বীপের ভূগোল নিয়ে রচিত রচনায় প্রথম নারী ডাইভারের কথা বর্ণনা করা হয়। এতে জামনিয়ো উল্লেখ আছে যার শাব্দিক অর্থ "ডাইভিং করে এমন নারী"।

১৮শ শতকে সাধারণভাবেই নারী ডাইভাররা হেনিয়ো নামে পরিচিতি লাভ করে এবং এই সময়ে নারী ডাইভারের সংখ্যা পুরুষ ডাইভার সংখ্যা ছাড়িয়ে যায়। এই সংখ্যা প্রাবল্যতার পেছনে একাধিক ব্যাখ্যা প্রচলিত রয়েছে। উদাহরণস্বরূপ এক ব্যাখায় দাবী করা হয়, ১৭শ শতকে বহুলসংখ্যক পুরুষ, সাগরে যুদ্ধ অথবা গভীর সমুদ্রে মাছ ধরতে গিয়ে দুর্ঘটনায় পড়ে। অপর একটি ব্যাখ্যায় বলা হয়, নারী দেহের সাবকিউট্যানস ফ্যাটের হার পুরুষ দেহের তুলনায় বেশি। তাই সমুদ্রের ঠাণ্ডা পানিতে নারীরা পুরুষদের তুলনায় বেশি মানিয়ে নিতে পারে। ১৮শ শতকের কিছু সরকারি কাগজে লক্ষণীয় যে, এই সময়ে সাধারণ মানুষের উপর অপ্রত্যাশিতভাবে খাদ্য হিসেবে গ্রহণযোগ্য শুকনো সামুদ্রিক অ্যাবালোনের জন্য কর আরোপ করা হয়। ফলে অনেক সন্তাসম্ভবা নারীকেও ঠান্ডা পানিতে অর্থোপার্জনের জন্য ডাইভ দিতে হতো।

যে কারণেই হোক না কেন, দ্রুতই সমুদ্রে ডাইভিং নারী প্রধান পেশা হয়ে পড়ে এবং অনেক হেনিয়ো তাদের পরিবারের পুরুষদের হটিয়ে নিজেরাই প্রধান কর্মী হিসেবে কাজ শুরু করে। বিশেষ করে ১৯১০ সালে কোরিয়া জাপানের অধিকারে চলে যাবার পর হেনিয়ো পেশা তুমুল জনপ্রিয়তা পায়। এর আগ অব্দি চোসন আমলে হেনিয়োরা সমুদ্র থেকে যা তুলে আনতো তার বেশিরভাগ অংশ সরকারকে দিতে হতো। জাপানীরা এই নিয়ম রদ করে এবং হেনিয়োরা সমুদ্র থেকে তুলে আনা শিকার বাজারে বিক্রি করে অর্থোপার্জন করতে শুরু করে। এছাড়াও জাপান ও কোরিয়ার ব্যবসায়ীরা হেনিয়োদের বিভিন্ন চুক্তি ভাড়া করতো। ফলে তাদের আর্থিক অবস্থার উন্নতি ঘটতে থাকে। ইয়নপিয়ং-রি, ইনছনের কাছাকাছি একটি দ্বীপের অনেক হেনিয়ো কাজ করতো। গড়পড়তা একজন হেনিয়োর বেতনেই গোটা পরিবারের ৪০ থেকে ৪৮ শতাংশ ব্যয়ভার চালানো যেতো। ১৯৬০ সালের রিপোর্ট অনুযায়ী, জেজু দ্বীপের মোট মৎস সংক্রান্ত আর্থিক লেনদেনের অন্তত ৬০ শতাংশ হেনিয়োদের ফসল এবং ৪০ শতাংশ হেনিয়োর স্বামী বেকার ছিল।

তথ্যসূত্র

বহিঃসংযোগ
 Culture+Travel magazine feature about the haenyo of Jeju-do

কোরিয়া
দক্ষিণ কোরিয়ার নারী
অ্যালেক্স মইর

আলেকজান্ডার ম্যাকেঞ্জি মইর (; জন্ম: ১৭ জুলাই, ১৯১৯—মৃত্যু: ১৭ জুন, ২০০০) ওতাগোর ডুনেডিনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৫৯ সময়কালে নিউজিল্যান্ড দলের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ভোল্টসের প্রতিনিধিত্ব করেছেন। দলে তিনি মূলতঃ লেগ স্পিনার হিসেবে খেলতেন। এছাড়াও নিচেরসারিতে ডানহাতে ব্যাটিং করতেন অ্যালেক্স মইর।

ঘরোয়া ক্রিকেট 
৩০ বছর বয়সে প্রথম-শ্রেণীর ক্রিকেটে ওতাগোর পক্ষে অভিষেক ঘটে তার। ১৯৪৯-৫০ মৌসুম থেকে ১৯৬১-৬২ মৌসুম পর্যন্ত ওতাগোর প্রতিনিধিত্ব করেছেন। প্রথম-শ্রেণীর ক্রিকেটে দলটির পক্ষে ৫৪টি খেলায় অংশগ্রহণের সুযোগ হয় তার। এ সময়ে ২১.০১ গড়ে ২৮২ উইকেট পেয়েছিলেন অ্যালেক্স মইর।

১৯৫৩-৫৪ মৌসুমে নিউ প্লাইমাউথে ওতাগোর সদস্যরূপে সেন্ট্রাল ডিস্ট্রিক্টসের বিপক্ষে অনুষ্ঠিত খেলায় ২০৩ রান খরচায় ১৫ উইকেট দখল করে সবিশেষ কৃতিত্বের পরিচয় দেন।

টেস্ট ক্রিকেট 
১৯৫১ সালে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে অ্যালেক্স মইরের। ক্রাইস্টচার্চে অনুষ্ঠিত সিরিজের প্রথম টেস্টের প্রথম ইনিংসে ছয় উইকেট পেয়েছিলেন তিনি।

দুইজন বোলারের একজন হিসেবে এক টেস্টের উভয় ইনিংসে বোলিং করার কীর্তিগাঁথা রচনা করেছেন। ২৮ মার্চ, ১৯৫১ তারিখে ওয়েলিংটন টেস্টের চতুর্থ দিন চাবিরতির আগে-পাছে এ ঘটনার সাথে জড়িত হয়ে পড়েন। অপর ঘটনাটি ১৯২১ সালে ওয়ারউইক আর্মস্ট্রং ক্রিকেটের আইনভঙ্গ করে নিজেকে জড়িয়ে ফেলেন।

১৭ জুন, ২০০০ তারিখে ৮১ বছর বয়সে ওতাগোর ডুনেডিনে অ্যালেক্স মইরের দেহাবসান ঘটে।

তথ্যসূত্র

আরও দেখুন 
 ফেন ক্রেসওয়েল
 ওয়ারউইক আর্মস্ট্রং
 নিউজিল্যান্ডীয় টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা

বহিঃসংযোগ 
 
 

১৯১৯-এ জন্ম
২০০০-এ মৃত্যু
ওতাগোর ক্রিকেটার
টেস্ট ক্রিকেট অভিষেকে ৫ উইকেট লাভকারী ক্রিকেটার
ডুনেডিন থেকে আগত ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
সাউথ আইল্যান্ডের ক্রিকেটার
দ্বিতীয় বিশ্বযুদ্ধে নিউজিল্যান্ডীয় সামরিক কর্মকর্তা
আব্দুল আহাদ মোহমান্দ

আব্দুল আহাদ মোহমান্দ (জন্ম: ১ জানুয়ারি ১৯৫৯) আফগান বিমান বাহিনীর একজন সাবেক পাইলট ও মহাকাশে যাওয়া প্রথম আফগান এবং চতুর্থ মুসলিম। ১৯৯৮ সালে তিনি সুয়েজ টিএম-৬ মিশনের একজন সদস্য ছিলেন এবং মির মহাকাশ স্টেশনে আন্তঃমহাকাশ গবেবষণা নভোচারী হিসেবে ৯ দিন অতিবাহিত করেন। সুলতান বিন সালমান আল সৌদ, মোহাম্মাদ ফারিস ও মূসা ম্যানারভের পর মহাকাশে যাওয়া চতুর্থ মুসলিম তিনি। সুয়েজ টিএম-৬ মিশনের সময় আব্দুল আহাদই ছিলেন প্রথম নভোচারী যিনি আফগানিস্তানে একটি কল করার সময় পশতু ভাষা ব্যবহার করেন। এছাড়া মহাকাশে পবিত্র কুরআন নিয়ে যাওয়া প্রথম নভোচারীও তিনি।

পরিচয় 
মোহমান্দ জন্মগ্রহণ করেন ১৯৫৯ সালে আফগানিস্তানের গজনি প্রদেশের শারদায়। তিনি পশতুন গোষ্ঠীর মোহমান্দ উপজাতির অন্তর্ভুক্ত ছিলেন। মোহমান্দ পলিটেকনিক্যাল ইউনিভার্সিটি অব কাবুল এবং পরে এয়ার ফোর্স একাডেমি থেকে স্নাতক হন। তিনি আফগান বিমান বাহিনীতে নিযুক্ত ছিলেন এবং পরে সোভিয়েত ইউনিয়ন থেকে একজন পাইলট ও পেশাদার নভোচারী হিসেবে প্রশিক্ষণ গ্রহণ করেন।

কমান্ডার ভ্লাদিমির লেইখভ ও ফ্লাইট ইন্জিনিয়ার ভ্যালেরি পোলেইকভের সাথে সুয়েজ টিএম-৬ মিশনের তিন সদস্যের দলে মোহমান্দও ছিলেন। সুয়েজ টিএম-৬ ১৯৮৮ সালের ২৯ আগস্ট স্থানীয় সময় ০৪:২৩ জিএমটি সময়ে উত্‍ক্ষেপন করা হয়। মিশনে মোহমান্দের অন্তর্ভুক্তি সোভিয়েত-আফগান যুদ্ধের সময় অনেকটাই অর্থবহ ছিল।

মির স্পেস স্টেশনে ৯ দিন অবস্থানকালে মোহমান্দ তার দেশের ছবি তোলেন এবং অ্যাস্ট্রোফিজিক্যাল ও বায়োলজিক্যাল এক্সপেরিমেন্টে অংশগ্রহণ করেন। এছাড়াও তিনি আফগানিস্তানের রাষ্ট্রপতি মুহাম্মদ নজিবউল্লাহার সাথে কথা বলেন ও মিশনে তার সঙ্গীদের জন্য আফগান চা তৈরী করেন।

লেইখভ ও মোহমান্দ সুয়েজ টিএম-৫ এর মাধ্যমে পৃথিবীতে ফিরে আসেন। মির স্টেশনে যান্ত্রিক ত্রুটির কারণে সুয়েজ টিএম-৫ এর ৬ সেপ্টেম্বরের পূর্বনির্ধারিত অবতরণ বিলম্বিত হয়। রেডিও মস্কো জানায় লেইখভ ও মোহমান্দ নিরাপদে আছেন ও মিশন কন্ট্রোলের সাথে সংযুক্ত রয়েছেন। তাদের আলাপচারিতার একটি রেকর্ড প্রকাশ করা হয় যেখানে তাদের হাসতে শোনা যায়। একদিন পর ০০:৫০ জিএমটি সময়ে সুয়েজ টিএম-৫ সফলভাবে অবতরন করে।

১৯৮৮ সালের ৭ সেপ্টেম্বর মোহমান্দকে হিরো অব সোভিয়েত ইউনিয়ন উপাধি প্রদান করা হয়।

মিশনের সময় মোহমান্দের মা তার ছেলের নিরাপত্তা নিয়ে ভীষণভাবে চিন্তিত ছিলেন। আফগান রাষ্ট্রপতি মোহমান্দের মাকে তার কার্যালয়ে ডেকে পাঠান এবং ছেলের সাথে অডিও ও ভিডিও মাধ্যমে কথা বলার ব্যবস্থা করে দেন, যেখানে তারা পশতু ভাষায় কথা বলেন। আর এভাবে মহাকাশে উচ্চারিত হওয়া পঞ্চম ভাষা হিসেবে পশতু স্থান করে নেয়।

আফগানিস্তান থেকে সোভিয়েত সেনা প্রত্যাহারের পর ১৯৯২ সালে মোহমান্দ জার্মানিতে চলে যাওয়ার সিদ্ধান্ত নেন এবং সেখানে বসবাসের আবেদন জানান। পরে ২০০৩ সালে তিনি জার্মান নাগরিকত্ব লাভ করেন।

তথ্যসূত্র 

১৯৫৯-এ জন্ম
জীবিত ব্যক্তি
সোভিয়েত ইউনিয়নের বিদেশী বীর
পশতু ব্যক্তি
জার্মানির নাগরিকীকৃত নাগরিক